РЕПУБЛИКА БЪЛГАРИЯ 
ЧЕТИРИДЕСЕТО НАРОДНО СЪБРАНИЕ

			КОМИСИЯ ПО ЗДРАВЕОПАЗВАНЕ

ОБЩ ПРОЕКТ

ЗАКОН ЗА ИЗМЕНЕНИЕ И ДОПЪЛНЕНИЕ НА ЗАКОНА ЗА ЗДРАВЕТО

(обн., ДВ, бр. 70 от 2004г., доп., бр. 46 от 2005г.)

От законопроекти за изменение и допълнение на Закона за здравето:

№ 554-01-40, внесен от Христина Христова Велчева и група народни представители на 31.08.2005г.
№  554-01-43, внесен от Антония Стефанова Първанова и Тодор Михайлов Кумчев на 07.09.2005г.
№ 554-01-48, внесен от Борислав Димитров Китов на 14.09.2005г.

§ 1. В чл. 167, ал. 1 т. 2  думите ”професионално направление “Обществено здраве” се заменят с “професионални направления “Обществено здраве” и “ Здравни грижи”.

§2.  В чл. 175 се правят следните изменения:
	1. Ал. 2 се изменя, както следва:
	“(2) Подготовката и придобиването на образователно-квалификационната степен "бакалавър" по специалностите от професионално направление "Обществено здраве" и по специалностите “медицинска сестра” и “акушерка” от професионално направление "Здравни грижи" се организира и провежда във факултети или филиали на висши училища, получили акредитация по реда на Закона за висшето образование.”
2.  В ал. 3 думите ”Стоматология”, “Фармация” и “Обществено здраве” се заменят с “Обществено здраве” и “ Здравни грижи” и се създава изречение второ: “Подготовката по образователно - квалификационната степен “специалист” не се извършва по специалностите “медицинска сестра” и “акушерка” .

§3. В чл. 177 думите “и Обществено здраве” се заменят с “Обществено здраве” и 
“ Здравни грижи”.

§ 4.  В чл. 182, ал. 1 се изменя така:
“(1) Съсловните организации на лекарите, на стоматолозите и на медицинските сестри, акушерките и асоциираните медицински специалисти, организират, координират, провеждат и регистрират продължаващото медицинско образование на лекарите, на стоматолозите и на медицинските сестри, акушерките и асоциираните медицински специалисти при условия и по ред, определени в договори с висшите медицински училища и Военномедицинската академия.”

§ 5. 1. В чл. 183, ал. 1 се изменя така:
"(1) Медицинската професия се упражнява от лица притежаващи диплома за завършено висше образование по специалности от професионални направления "Медицина'', “Стоматология", "Фармация" и "Обществено здраве".
2. Създава се нова ал. 3:
“(3) Медицинските сестри, акушерките и асоциираните медицински специалисти упражняват медицинската професия при условията на Глава втора от Закона за съсловната организация на медицинските сестри, акушерките и асоциираните медицински специалисти.”

§ 6. Член 184 се отменя.

	 § 7. 13 чл. 185 се правят следните изменения и допълнения:
	1. Алинея 1 се изменя така:
"(1) Министерство на здравеопазването създава и поддържа публичен регистър за лицата, които имат право да упражняват медицинска професия в Република България."
	2. В ал. 2. т. 3 се изменя така:
	“3. обстоятелства по чл. 191,192 и 193".

§ 8. В член 186 се правят следните изменения и допълнения:
1. Член 186 се изменя така:
“Чл. 186.  (1) Гражданите на държава-членка на Европейския съюз или Европейското икономическо пространство упражняват медицинска професия в Република България при условията на чл. 194, ал. 1 и 2 и чл. 195, ал. 1 и 2. 
(2) Министерство на здравеопазването и висшите медицински училища осигуряват на лицата по ал. 1 условия за придобиването на необходимите езикови познания и професионална терминология на български език за упражняване на професията им в Република България, при необходимост и когато това е в техен интерес и в интерес на техните пациенти.
(3) Чужденците, извън тези по ал. 1, упражняват медицинска професия в Република България при условията на чл. 194, ал. 3 и 4 и чл. 195, ал. 3 и ако владеят  български език и професионална терминология на български език, установено по ред, определен с наредба на министъра на образованието и науката и министъра на здравеопазването.
(4) Извън случаите по предходните алинеи медицинска професия могат да упражняват и чужденци, поканени за научен обмен между лечебни заведения, при условия и по ред, определени с наредба на министъра на здравеопазването.

(5) С наредбата по ал. 4 се определят и условията и реда за предоставяне на услуги от гражданите по ал. 1, които упражняват медицинска професия в Република България.”

2. В чл. 186, ал. 1 думите "придобиване на правоспособност по реда на този закон и”се заличават.

§ 9. Член 187 се отменя.

§ 10. В чл. 188 думите “и рехабилитация” се заличават.

§ 11. В чл. 191 се правят следните изменения:
1. В ал. 1 думите "медицинска правоспособност" се заменят с "медицинско образование".
2. В ал. 2 думите "по чл. 184, ал. 5" се заменят с “по чл. 185, ал.3".

§ 12. В чл. 194 се правят следните изменения:
1. В ал. 1 думите "и/или правоспособност" се заличават.
2. В ал. 3 и ал. 4 думата "правоспособност" се заменя с "медицинско образование".

§ 13. В чл. 222, ал. 1 думите "необходимата правоспособност" се заменят с "необходимото медицинско образование".

ДОПЪЛНИТЕЛНА РАЗПОРЕДБА

§ 14. В чл. 176, ал. 2, чл. 194, ал. 1 и 2 и чл. 195, ал. 1 и 2  думите “Европейския съюз” се заменят с “Европейския съюз или Европейското икономическо пространство”.

ПРЕХОДНИ И ЗАКЛЮЧИТЕЛНИ РАЗПОРЕДБИ

§ 15.  (1) Медицинските Университети разкриват факултети или филиали за подготовката и придобиването на образователно-квалификационната степен "бакалавър" по специалности от професионално направление "Здравни грижи" по реда на Закона за висшето образование до началото на учебната 2006/2007г.
(2) Лицата, които са започнали обучението си по специалностите "медицинска сестра" и "акушерка" от професионално направление "Обществено здраве" на образователно-квалификационна степен "специалист" и до 1 септември 2006г. не са завършили образованието си продължават обучението си във факултет или филиал на  висше училище през следващата учебна година по съответната специалност за придобиване на образователно-квалификационна степен "бакалавър" без да полагат конкурсни изпити.
(3) Лицата, придобили образователно-квалификационна степен „специалист" по специалностите по ал. 2 ползват правата на лицата с образователно-квалификационна степен „бакалавър" след издаване на удостоверение за приравняване от министъра на здравеопазването. Удостоверението се издава при наличие на стаж по специалността, придобит през последните пет години, при условия и ред, определени с наредба на министъра на здравеопазването.
(4) Лицата, които са започнали обучението си по специалностите  от професионални направления ”Стоматология” и “Фармация” на образователно-квалификационна степен "специалист" продължават обучението си по същите специалности в професионално направление  “Здравни грижи” .

§ 16. В Закона за съсловната организация на медицинските сестри, акушерките и асоциираните медицински специалисти (Обн., ДВ, бр. 46 от 3.06.2005 г.) се правят следните изменения:
1. В чл. 5. ал. 1 и в чл. 6, ал. 1 думите " или "специалист", удостоверение за правоспособност, издадено по реда на Закона за здравето" се заличават.
2. В чл. 35, ал. 3 се изменя така:	
"(3) Към заявлението по ал.2 се прилагат: диплома за придобито висше образование; диплома за специалности или за научна степен и звание - при наличие на такава; документ, удостоверяващ местоработата и стажа на лицето; справка от регистъра по чл. 185 от 3акона за здравето за обстоятелствата по чл. 191 - 193 от Закона за здравето; извлечение от регистъра за наложено наказание при подновяване на членството; разрешение за дългосрочно пребиваване и работа в страната - за чужденци; медицинско свидетелство и свидетелство за съдимост в срок на валидност. 
3. В чл. 37, ал.1, т. 7 се отменя.	.	.
4. В §3 от Преходните и заключителните разпоредби: думите "както и правоспособност по § 2 от преходните и заключителните разпоредби от Закона за здравето" заличават.

§ 17. В чл. 32, ал. 3 от Закона за съсловните организации на лекарите и стоматолозите (ДВ, бр. 83 от 1998 г., бр. 70 от 2004 г.) се правят следните изменения:
1. Точка 2 се отменя.
2 . Точка 6 се изменя така:
"6. за чужденци - разрешение за дългосрочно пребиваване и работа в страната."

   § 18.  В чл. 68, ал. 6 от Закона за лекарствата и аптеките в хуманната медицина (обн., ДВ, бр. 36 от 1995 г., бр. 61 от 1996 г. - Решение № 10 на Конституционния съд от 1996 г.; изм., бр. 38 от 1998 г., бр. 30 от 1999 г., бр. 10 от 2000 г., бр. 37 от 2000 г. - Решение № 3 на Конституционния съд от 2000 г.; изм., бр. 59 от 2000 г., бр. 78 от 2000 г. - Решение № 7 на Конституционния съд от 2000 г.; изм., бр. 41 от 2001 г., бр. 107 и 120 от 2002 г.; попр., бр. 2 от 2003 г.; изм., бр. 56, 71 и 112 от 2003 г.,  изм., бр. 70 от 2004 г., изм. и доп., бр. 111 от 2004 г., бр. 37 от 2005 г.,)  т. 1 се изменя така:
“1. да са дееспособни български граждани, граждани на държава-членка на Европейския съюз или Европейското икономическо пространство.”

§ 19. Законът влиза в сила от датата на обнародването му в "Държавен вестник", с изключение на § 2, който влиза в сила от  1 септември 2006г.

София, 30 септември 2005г.

	Доц.  д-р Борислав Китов:

	/Председател на Комисия по здравеопазването/